- Vesiheina-mädarõikasalat. Võta 300-400 g vesiheina, pese, nõruta, lõika parajaks. Tambi puunuiaga kergelt läbi, et salat veidi kokku vajuks. Sega juurde ½ klaasi värskelt  riivitud või marineeritud mädarõikajuurt, maitseks veidi soola ja suhkrut, veidi valget veiniäädikat ja õli (võimalusel sega sisse ka ühe sidruni peeneks riivitud väline koor). Sega kõik hästi läbi ja aseta salat tunniks külmikusse.